اباقاخان
['Samsam22', 'GhalyBot', 'MenoBot', 'EmausBot', 'Xqbot', 'Isa alcala', 'TXiKiBoT', 'Ramsis II', 'M777', 'Luckas-bot', 'باسم', 'AvocatoBot', 'Meno25', 'VolkovBot', 'CommonsDelinker', 'Hedwig in Washington', 'Legobot', 'ArthurBot', 'Raafat', 'Amirobot']
آباقاخان آباقاخان فبراير همذان ابريل سماه المؤرخين بالعربى أباغا تانى ايلخانات فارس اتنصب ايلخان على مغول فارس بعد موت أبوه هولاگوخان حكم من سنة لسنة مراته دسبينا ماريا باليولوجينا كانت بنت مش شرعيه للامبراطور البيزنطى ميخائيل باليولوجس كانت مسيحيه نسطوريه زى توقوز خاتون دوقوز خاتون مرات أبوه هولاكو فكان ميال للمسيحيين عمل علاقات كويسه مع الصليبيين فى أوروبا لكن ما نجحوش فى فى عمل تعاون جامد فى صراعهم ضد مصر قدر الظاهر بيبرس يوقف طموحاتهم آباقا قدر يصد هجوم جيش الخطا الچغتايين فى الشرق اتصف حكمه بالاستقرار تخفيض الضرايب حكم سبعتاشر سنه اربع تشهر اصله تنصيبه ماريا باليولوجينا مرات آباقاخان النسطوريه آباقاخان كان اكبر لاد هولاكو امه كانت ييسونجين خاتون آباقا اتجوز ستات كتيره كان عنده محظيات عددهم كبير جدا اتجوز دورجى خاتون لما ماتت اتجوز نوقدان خاتون من قبيلة التتار اتجوز بنت السلطان قطب الدين الكرمانى دسبينا اللى كان اسمها الأصلى ماريا باليولوجينا كانت بنت مش شرعيه للامبراطور البيزنطى ميخائيل باليولوجس michael palaeologus ستات تانيه كتيره لما مات ابوه هولاكو كان آباقا فى حته جنب خراسان فسد المغول الطرق منعوا تحرك أى حد من مكان لمكان دى كانت من عاداتهم لما يموت كبيرهم بعتوا يجيبوا آباقا بصفته الإبن الاكبر لهولاكو ولى عهده فلماوصل خلصوا مراسم العزا اجتمعت العيله الامرا اتشاوروا فى موضوع تنصيبه آباقا ماكانش عايز يتنصب قالهم حد من إخواته ممكن يتنصب بداله لكن اخواته رفضوا ركعوا قدامه قالوا له ده احنا عبيد بنعتبرك فى منزلة ابونا فلما قالهم انه ما يقدرش يتنصب من مش امر الخان الأعظم قوبيلاى قاآن قالوا له ده انت سيد كل الأنجال انت ليك درايه كبيره بالقوانين الأحكام القديم منها الجديد هولاكو اختارك فى حياته ولى للعهد فإزاى واحد بدالك يقعد العرش وقعدوه على العرش فى جغان ناور من اعمال براهان الموقف وقت تنصيب آباقاخان لما اتنصب أباقا الموقف فى منطقه البحر المتوسط كان متعقد واخد شكل جديد بعد التغييرات السريعه اللى حصلت بعد ما الحملة الصليبيه السابعه بتاعة لويس التاسع اتغلبت فى مصر بعد هزيمة المغول على ايد المصريين فى معركة عين جالوت سنة بعد ما لويس اتغلب انتهى عصر الدوله الأيوبيه طلع الأيوبيه من مسرح الأحداث فى المنطقه بقوا المماليك هما حكام مصر قدروا انهم يغلبوا المغول يطردوهم من سوريا الشام اللى دخلوهم ضمن منطقة حكمهم حكموهم بالنواب من قلعة الجبل فى القاهره بقى يتعمل لهم الف حساب المغول الصليبيين فضلوا متربصين بمصر بس مش قادرين يهوبوا ناحيتها معاهم فى صفهم كان ارمن كليكيا مملكة أرمينيه الصغرى امارة انطاكيه سلاجقة الروم فى اسيا الصغرى اللى كانو بقوا ضعفا تابعين للمغول من ايام هولاكو الظاهر بيبرس فى مواجهة آباقاخان لما اتنصب آباقا كان اللى بيحكم مصر السلطان الظاهر بيبرس اللى كان معروف عند المغول باسم ركن الدين البندقدار بيبرس كان لعب دور كبير فى معركة المنصوره اسر لويس التاسع بعدها فى فارسكور كان قائد طلايع الجيش المصرى فى معركة عين جالوت لعب دور ضخم فى هزيمتهم وقف زحفهم لويس التاسع شن حمله عسكريه على تونس سنة كان هدفه مش تونس لكن مصر كانت خطته انه يستولى على تونس يعمل قاعده صليبيه فيها ينطلق منها لغزو مصر لكن القدر ما أسعفهوش مات هناك قبل ما الظاهر بيبرس يبعت له الجيش المصرى اللى جهزهوله بالنسبه للمغول ماكانوش قادرين يوصلو لمصر لكن سوريا الشام كانت جنبهم ممكن يشنوا غارات عليها قبل الجيش المصرى ما يوصل الصليبيين المغول كانو على اتصال ببعض بيحاولوا يعملوا تحالف ضد مصر آباقاخان كان متجوز ست مسيحيه نسطوريه كان متعاطف مع الصليبيين لكن محاولة التحالف العسكرى بين المغول الصليبيين ضد مصر ما نجحتش ما قدروش يعملوا حاجه أكتر من تبادل الرسايل المقترحات بعت الهدايا لبعض بيبرس دمر كليكيا أرمينيه الصغرى سنة منطقة القبيله الدهبيه الخريطه بيبرس فى الفتره وجه ضربات موجعه للصليبيين فى ساحل فلسطين حيدهم اجبرهم على مهادنته عشان يتفرغ للمغول لمدة عشر سنين من فضل بيبرس يهاجم مدن الصليبيين حصونهم فى نفس الوقت كان بيحارب المغول حشاشين الشام أرمن كيليكيا مملكة أرمينيه الصغرى من ناحيه تانيه ببراعته الدبلوماسيه قدر يألب المغول على بعض انضم لحلفه بركاى خان بن جوجى بركه خان فى الكتب العربيه ملك القبيله الدهبيه المغول الشماليين او مغول القفجاق اللى اعتنق الاسلام هو قبيلته دخل فى حروب مع ايلخانات فارس فى عهد بيبرس هرب مغول من فارس على مصر فاكرمهم سكنهم فى القاهره ضم منهم ناس لجيشه المغول دول دول اتعرفوا فى مصر باسم المغول الوافديه كانت ليه علاقات كويسه مع ميخائيل باليولوجس michael palaeologus امبراطور الدوله البيزنطيه اللاسكاريه بلاد الأشكرى فى المراجع العربيه القديمه مع منفرد هوهنشتاوفن manfred hohenstaufen امبراطور الدوله الرومانيه الغربيه ملك صقليه مع الجمهوريات الايطاليه مع سلطان سلاجقة الروم اللى كانو تابعين للمغول لكن ضعفا متذبذبين هدف بيبرس بالعلاقات دى كان ان القوى الصديقه دى تمنع مرور أى مدد للصليبيين تمنع اى تحالف بين المغول الصليبيين وقف جيوش المغول اذا فكرت فى التقدم عشان تساعد الصليبيين بعد آباقا ما اتولى الحكم حارب بركاى خان فى ربيع جنب أكسو اضطر يهرب يدمر الكبارى اللى بناها على نهر كر عشان بركاى ما يقدرش يعديله فضل الجيشين مواجهين بعض على شطين النهر لمدة اسبوعين من مش ما حد يقدر يعدى للتانى لما بركه حاول يعدى فى نقطه شرق تيفليس تبيليسى دلوقتى اتوفى فى السكه المعركه انتهت على كده آباقا بعت لبيبرس هدايا طلب منه الصلح لكن بيبرس رفض لإنه كان فاهم إن دى كانت مجرد مناوره لكسب الوقت لغاية ما يقدر يخش الشام جواب اباقا اللى طلب فيه الصلح كان بلهجه تهديديه قال لبيبرس فيه أنت لو صعدت الى السماء او هبطت الى الارض ما تخلصت منا فالمصلحه أن تجعل بيننا صلحا فرد عليه بيبرس بقوله لرسول آباقا اعرف أنى وراه بالمطالبه حا احسن وراه لغاية ماأنتزع من ايده كل البلاد التى استحوذ عليها هزيمته لچغتايين الخطا تدمير بخارا خطا الچغتايين على الخريطه فى فتره لاحقه الخطر التانى اللى واجه آباقاخان جاله من الشرق من بلاد الخطا الچغتايين فى وسط اسيا براق خان الچغتايين اتحالف مع قريبه تكودار اغول ضد آباقا تكودار اللى كان له فرقه عسكريه جوه فارس من ايام هولاكو حاول فى يهرب بعساكره عن طريق ممر دربند عشان ينضموا لقوات براق لكن قوات مواليه لآباقا بقيادة شيرامون نويان غيره اتنبهت ليهم قطعت عليهم الطريق اشتبكت معاهم لغاية ما استسلموا لكن براق عدا نهر اوكسوس بيتسمى نهر امو دريا نهر جيحون فى ربيع فطلع آباقا بنفسه على راس جيش اشتبك معاه جنب هراة فى يوليه اتغلب جيش الچغتايين بالكامل هرب براق بشوية عسكر فضلوا معاه بكده قدر آباقا يأمن الحدود الشرقيه بتاعة مملكته بعد ما آباقا رجع من المعركه صل من القاآن الخان الاعظم فرمان تنصيبه التاج فاتنصب مره تانيه فى مدينه جغاتو اتعملت احتفالات فى سنه امر آباقا قواده بيسودر أغول نيكبى بهادر چارود إلادو بمهاجمة مدينة بخارا بخارى فى الخطا فهاجموا مدينة كش بعدين حاصروا بخارى دخلوها قعدوا لمدة اسبوع يدمروا فيها ينهبوها يحرقوا مبانيها مدارسها مكتباتها قتلوا الالاف من سكانها عملوا مدابح رهيبه كانو عايزين يحرقوها بالكامل لولا انهم سمعوا ان فيه جيش چغتايى جى فى السكه فاضطروا ينسحبوا يهربوا بالاسرى السبايا قتلوا منهم الف فى السكه هما بيهربوا فضل المغول يشنوا هجمات سريعه على بخارى لمدة تلت سنين لغاية ما اتدمرت بالكامل ما عش فيها فى نواحيها حد لمدة سبع سنين صراع جديد مع بيبرس ملف ninth crusade arabic jpg left thumb px تحركات الظاهر بيبرس ضد المغول الصليبيين وقت الحمله الصليبيه التاسعه استغل آباقاخان الهدوء على الجبهه الشرقيه فى شن هجمات كر فر على حدود سوريا لكن ما استغلش الموضوع لشن هجمات كبيره فى صيف لويس التاسع ملك فرنسا شن الحمله الصليبيه التامنه على تونس بهدف تحويلها لقاعدة يهاجم منها مصر ده كان مخالف للى جه فى الجوابات اللى اتبادلها آباقا مع بابا الكاتوليك كليمينت الرابع بخصوص خطه لمحاصرة الجيش المصرى بين الصليبيين المغول عن طريق انزال جيش صليبى فى مصر او سوريا بعد ما مات لويس فى تونس ادوارد ملك انجلترا اللى كان معاه فى تونس طلع على عكا الحمله الصليبيه التاسعه اول ما نزل بعت طوالى مراسيله لآباقا رد عليه آباقا بجواب قاله فيه انه بعد تفكير قرر انه يبعت له جيش ضخم بقيادة سماغار عشان يساعده طلب منه انه يتفق بالظبط على اليوم اللى حا يهاجم فيه الاعداء نتيجة الاتصلات دى شن ساماغار السلاجقه هجوم يوم اكتوبر على شمال سوريا بيبرس اللى كان متوقع الهجوم كان فى الوقت ده فى سوريا فطوالى بعت جاب قوات من مصر جهز جيشه طلع بيه على الشمال لما شاف المغول بيبرس هربوا وبكده انتهت امكانية حصول تعاون عسكرى بين المغول الصليبيين فى المرحله دى استمرت الإتصالات المراسيل رايحه جايه بين المغول الصليبيين بهدف التحالف محاصرة مصر فى جنوب البحر المتوسط فى مايو انعقد مجلس الكنايس فى ليون بإشراف بابا الكاتوليك جريجورى العاشر اللى كان مهتم بمستقبل الأراضى المقدسه عايز يوحد الكنايس الكاتوليكيه اليونانيه تحضير حمله صليبيه جديده المغول حضروا الإجتماعات وفدهم كان بيضم الدومينيكانى ريتشارد مترجم آباقاخان جواب آباقا للمجلس اتكلم عن العلاقات المغوليه اللاتينيه ان آباقا بيتمنى يعمل تحالف مع اللاتين ضد المصريين بعد ما اتقرى الجواب صلى بابا الكاتوليك اتمنى ان آباقا ينضم للكنيسه الكاتوليكيه وعد بانه حا يبعت رسل لأباقا يقولوله هو اهله عن حاجات روحانيه قبل ما يبعت جيش صليبى فى أسرع وقت ممكن اتنقل جواب آباقا لانجلترا اتقرا الملك ادوارد الاول اللى رد عليه فى بداية بمديح لآباقا عبر عن امانيه ان بابا الكاتوليك يحضر حمله بسرعه قال ان بمجرد الحمله ما تجهز حاينضم ليها فى أواخر سنة وصل روما مبعوثين جداد من المغول جون جيمس فاسالى معاهم جواب من آباقا لجون الواحد عشرين اللى بقى بابا الكاتوليك بعد ما مات جريجورى سنة طلب آباقا فى الجواب ان اللاتين يشنوا هجوم على الاراضى المقدسه وعد بتقديم مساعدات لوجوستيه بتدخل عسكرى مباشر لما توصل الحمله بعد الرسل ما سلموا الجواب للبابا فى روما راحوا على فرنسا انجلترا سلموه لفيليب التالت ادوارد الاول لادوارد كان فيه اضافه خاصه بيه قدم فيها آباقا اعتذاره على انه ماقدرش يساعده كويس سنة وقت الحمله الصليبيه التاسعه لكن كل الكلام ده ما جابش نتيجه كل اهتمامات البابا كانت منصبه على تحويل آباقا المغول لكاتوليك فى مصر بيبرس كان على علم بالاتصالات دى كان قلقان من حصول تحالف فيهجم الصليبيين على اسكندريه او دمياط فينشغل الجيش المصرى فى الدفاع عن مصر فيهجموا المغول على سوريا ياخدوها لكن ده لحسن حظه حظ سوريا ما حصلش فرصة التحالف ضاعت على آباقا لما ما ساعدش الحمله الصليبيه التاسعه بتاعة الملك ادوارد فلو دخل المغول وقتها بكل ثقلهم فى المعركه كانو اربكوا الجيش المصرى لكن الحاح آباقاخان جواباته الكتيره اللى بعتها للاتين بيوضح قد ايه كان مهتم بتوجيه ضربه قويه للظاهر بيبرس اللى كسر المغول فى معركة عين جالوت معركة الأبلستين دخول بيبرس دولة سلاجقه الروم السلاجقه كانو تابعين لحكم المغول من ايام هولاكو فكر بيبرس فى توجيه ضربه للمغول هناك عشان يقضى على نفوذهم فيها السلطه فى دولة السلاجقه فى الوقت ده كانت فى ايد معين الدين سليمان البرواناه البروانه كلمه فارسيه معناها الحاجب لما سمع معين الدين إن بيبرس بيتقدم على الشمال انضم ليه راسله فى سنة قامت المعركه اللى اتعرفت باسم معركة الأبلستين بين الجيش المصرى من جهه سلاجقة الروم المغول من جهه انتصر بيبرس انتصار حاسم كبير دخل قيساريه عاصمة السلاجقه دخل قصر السلطنه قعد على عرش سلاجقة الروم ضرب عمله باسمه اتخطب باسمه بعد ما خلص بيبرس مهمته اللى دمرت دولة سلاجقة الروم راح الشام بيحكى مؤرخ المغول رشيد الدين الهمذانى إن المغول حطوا عوائق فى الطريق عشان يعيقوا حركة الجيش المصرى هو راجع بقوله قد وضعت العوائق فى طريق الفرسان المصريين فترجل كثير منهم لما آباقاخان سمع باللى حصل اتصدم صدمه كبيره جن جنونه فطلع بنفسه من تبريز على راس جيش راح على بلاد الروم نزل دبح تقتيل فى الناس بحجة مساعدتهم لبيبرس انضمامهم ليه نهبت عساكره المدن قبضوا على معين الدين سليمان البرواناه قتلوه بعت آباقاخان جواب لبيبرس يهدده فيه قاله فإذا كنتم تريدون لقاءنا قتالنا فادخلوا الميدان ثبتوا الأقدام تعال لكى ترى سنانى وتنظر الى التواء عنانى كنت جبلا فستنهار من اساسك إن كنت حجرا فلن تستقر فى مكانك فأين شاهدت المقاتلين يامن لم يسمع عواء الثعالب ان لم تأت جيوشنا مستعده لقتالك فى طليعة الشتاء اذا امتدت نار غضبنا الى بلاد الشام فإنها بلا ريب هاتأتى على كل مالكم هناك من اخضر يابس علشان الرب الأزلى قد وهب جنكيزخان ذريته بلاد العالم أدخل السراة المتمردين فى ربقة طاعتنا يخالف اهل الإقبال تكون مخالفته دليلا على الإدبار الصراع مع السلطان قلاوون بيبرس كان ناوى يرجع قيساريه تانى عشان يطلع منها المغول بإعتبارها بقت من املاك دولته لكن قبل ما يرجع مصر اتوفى فى الشام فى مايو اتسلم ابنه الملك السعيد بركه قان الحكم امر بدفنه فى دمشق حكم السعيد بركه حوالى سنتين بعدين اتعزل اتحط مكانه أخوه الص مش سلامش اللى قعد حوالى تلت تشهر لغاية ما اتزاح هو كمان واتسلم الحكم سلطان كبير هو قلاوون الألفى فى فترة حكم الملك السعيد سلامش ما حصلتش مصادمات كبيره على حدود الشام لكن فى عهد السلطان قلاوون ابتدى المغول ينشطوا فى بداية اكتوبر هجم المغول بتلت فرق على حلب هربت الناس على دمشق من هناك قرروا يهربوا على مصر من بين اللى قادوا الفرق المغوليه بيدو ابن طوغاى ابن هولاكو منكوتمر ابن هولاكو اخو آباقاخان فخرج من دمشق الامير ركن الدين إياجى بالعسكر وصل من مصر عسكر بيقودهم الامير بدر الدين بكتاش اتجمعوا فى حماه وبعت الامرا للامير سنقر الأشقر اللى كان وقتها منشق على قلاوون عايز يستقل بالشام طلبوا منه يبطل عراكه مع قلاوون ينضم ليهم عشان يحاربوا المغول المغول هجموا على ضواحى حلب استولوا على عين تاب بغراص دربساك بعدين دخلوا حلب نفسها قتلوا نهبوا خطفوا الناس حرقوا الجوامع المدارس بيوت الامرا وقعدوا هناك يومين يخربوا بعدين خدوا اللى نهبوه رجعوا على بلادهم قلاوون اللى كان طلع بالجيش المصرى لما سمع ان المغول مشيوا رجع على مصر قلاوون عمل هدنه مدتها عشر سنين عشر شهور عشر تيام عشر ساعات مع الصليبيين فى عكا عمل هدنه تانيه مع طرابلس بعدين راح على دمشق هناك بعت له سنقر الأشقر يطلب الصلح فاتصالحوا رجع على القاهره عمل قلاوون معاهدات اتفاقيات مع مغول القفجاق امبراطور بيزنطه صقليه كاستييا جمهورية جنوه بكده آمن نفسه بقى متفرغ لآباقاخان معركة حمص التانيه ملف battleofhoms jpg left thumb px معركة حمص بين اباقاخان السلطان قلاوون منگوتيمور اخو آباقاخان راح بجيش مغولى على قيساريه وعرف قلاوون من أسير مغولى إن المغول بيستعدوا لغزو الشام بحوالى الف محارب فخرج قلاوون بالجيش المصرى انضمت ليه قوات من الكرك بعتها الملك المسعود خضر ابن الظاهر بيبرس الجيش المغولى كان متقسم على جيوش من ضمنها جيش بيتكون من حوالى فارس بيقوده آباقاخان اللى كان معاه حاكم ماردين راح على الرحبه اتوقف هناك طلايع جيش المغول كان بيقودها منگوتيمور ابتدت الناس تهرب من حلف حماه حمص هما مرعوبين لما شافت الطلايع وراح قلاوون بجزء من الجيش على المرج عسكر هناك بعدين راح على حمص معاه كل الجيش وصل الامير سنقر الأشقر الامرا الظاهريه امرا الظاهر بيبرس لما وصلت الأخبار ان المغول بيقربوا استخبى الناس فى جامع دمشق فى المصلى بره دمشق قعدوا يدعوا يعيطوا على الجبهه اتجهز الجيش استعد للمعركه جيش مصر كان فيه حوالى من المماليك السلطانيه وصل المغول لأطراف حلب وقف آباقاخان فى الرحبه راح منگوتيمور على عين تاب على راس جيش بيضم الف محارب مغولى الف محارب كرجيين روم أرمن صليبيين هاجم حماه خرب اماكن فيها بيقول مؤرخ المغول رشيد الدين الهمذانى فى فصل حكاية توجه آباقاخان لناحية الشام اشتباك منگوتيمور مع المصريين ان جيش المغول كان عرض صفوفه حوالى كم بدت المعركه فى صباحية يوم اكتوبر اصطدمت ميسرة جيش آباقاخان اللى كان بيقودها اليناق طايجو بهادر هولاجو قربوقاى بميمنة جيش مصر صدمه جامده لكن العسكر صمدوا ضربوا ميسرة جيش المغول ضربه جامده دخلوا على القلب الموجود فيه منگوتيمور لكن ميسرة الجيش ما صمدتش قدام ميمنه المغول اللى كان قوامها جيش هندوقور بيقودها مازوق آقا وانكسر جناح القلب من جهة الشمال جريوا المغول ورا العساكر لغاية حمص اللى قفلت أبوابها فضلت عساكر منهم تجرى لغاية ما وصلو غزه اتخضت الناس هناك لا عسكر الميسره اللى هربوا لا المغول اللى بيطاردوهم كانو دريانين ان عسكر قلاوون انتصروا فى الميمنه ضربوا قلب الجيش المغولى دمروه ان منگوتيمور نفسه وقع من على حصانه انجرح هرب وراه جيشه جزء هرب ناحية سلميه الصحرا جزء هرب على جهة حلب الفرات لما رجعت ميمنة المغول اللى كانو بيطاردوا العسكر المنهزم طلع عليهم قلاوون بقواته قضى عليهم بكده انتهت معركة حمص التانيه بنصر حاسم لقلاوون هزيمه كبيره لآباقاخان اللى كان مستنى فى الرحبه هرب على بغداد لما عرف إن جيشه اتغلب طار الحمام نزل فى القاهره ببشرة النصر الكبير ففرح المصريين زينوا الشوارع نصبوا أقواس النصر القلاع استنوا رجوع قلاوون الجيش المصرى لما رجع قلاوون دخل القاهره صناجيقه مرفوعه فوق راسه معاه اسرى المغول طلع قلعة الجبل دخل جيش مصر من باب النصر بالاسرى صناجق المغول منكسه مكسره مشيوا فى شوارع القاهره لغاية باب زويله وسط هتافات المصريين غضب آباقا اللى اتصاب بذهول احباط من هزيمة جيشه قال لمنگوتيمور كان أحسن انك انت الجيش تموتوا ولا تتغلبوا اتوعد انه حايعاقب المقصرين لما ينعقد مجلس المغول قور يلتاى فى الصيف وعد بإنه حا يروح على الشام السنه الجايه حا يقود الجيش بنفسه موت آباقاخان رجع آباقاخان من بغداد على همذان نزل فى سراية الملك فخر الدين منوچهر لهى نفسه بالمتع الترفيه فى ليلة ابريل شرب خمره كتيره سكر فلما خرج بالليل يقضى حاجته اتهيأله ان فيه طاير اسود واقف على شجره فقعد يصرخ ايه الطاير الاسود ده نادى على السهاميه امرهم انهم يضربوه بالسهام لكن العساكر ما شافوش طاير لاحاجه عشان يضربوه فجاءه غمض آباقاخان عنيه مات هو قاعد على كرسى دهب عملوا العزا شالوا نعشه لغاية شاهوتله دفنوه قدام هولاكو بعدها بحوالى تلت اسابيع حصله اخوه منگوتيمور اللى مات مكمود من هزيمته اتولى الحكم أخوه تكودار اللى سمى نفسه احمد بعد ما قعد على عرش الإيلخانات center إيلخانات فارس width العرض مسك بعده هولاكو احمد تكودار فهرست ملحوظات مصادر رشيد الدين فضل الله الهمذانى جامع التواريخ الإيلخانيون تاريخ ابناء هولاكو من آباقاخان الى كيخاتوخان دار إحياء الكتب العربية جمال الدين الشيال استاذ التاريخ الاسلامي تاريخ مصر الاسلامية دار المعارف القاهرة المقريزى السلوك لمعرفة دول الملوك دار الكتب القاهرة ابو بكر بن عبد الله بن أيبك الدوادارى كنز الدرر وجامع الغرر اجزاء مصادر تأريخ مصر الاسلامية المعهد الألمانى للآثار الاسلامية القاهرة القلقشندى صبح الأعشى فى صناعة الإنشا جزء دار الفكر بيروت amitai preiss reuven mongols and mamluks the mamluk ilkhanid war cambridge university press isbn curtin jeremiah the mongols history da capo press isbn تصنيف ايلخانات تصنيف مغول تصنيف مواليد تصنيف وفيات